Iñigo Martinez

**Iñigo Martinez Berridi** (Ondarroa, Bizkaia, 1991ko maiatzaren 17a) futbolari profesionala da. Ezkertia da, eta erdiko atzelari aritzen da. Gaur egun, Arabiako ligako Al-Nassr taldean jokatzen du.

## Kirol ibilbidea 
### Hasierak 
Ondarrutarra izanda herriko taldean hasi zen futbolean jokatzen, hain zuzen ere Aurrera Kirol Elkartean. Kadetea zenean Realak fitxatu zuen eta bertako harrobian egin zuen ibilbidea.

2009an, Sansera igo zuten, eta 3. mailan jokatu zuen. Taldeak mailaz igotzea lortu zuelarik, 2010ean, estreinakoz jokatu zuen bigarren B mailan, eta taldeko onenetako bat izan zen.

### Real Sociedad 
#### 2011-2012 
Iñigo Martinez Berridiren lehen urtea lehenengo mailan. Sasoi hartan egin zuen debuta Philippe Montanier entrenatzailearen eskutik. Entrenatzaile frantziarrak eman zion denboraldiaurrea egiteko aukera eta gerora taldeko hamaikakoan lekua. 2011ko abuztuaren 27an egin zuen debuta Real Sporting de Gijón-en aurka (Sporting Gijon 1-2 Reala, amaitu zen partida) eta bere lehen gola euskal derbian sartu zuen zelai erditik Athletic Cluben aurka Urriaren 2an Anoetan. Handik gutxira beste gol bat sartu zuen zelai erditik azken minutuan Realari garaipena eman zetzan Betisen aurka. Lehenengo itzulia amaitzerako Iñigo Realaren atzealdeko jaun eta jabe zen, horri ezker lehen taldeko fitxa eskuratu zuen Gabonetan. Denboraldi hura ez zen ondo amaitu Iñigorentzat meniskoa apurtu baitzuen Vallecasen Diego Costarekin tupust eginda. Nahiz eta Iñigok meniskoa hautsi, sasoiz errekuperatu zen Londresko Olinpiar Jokoetarako iristeko.

#### 2012-2013 
Beste denboraldi arrakastatsu bat izan zen Iñigorentzat. Realak Txapeldunen Ligarako sailkatu zen ligan laugarren postuan geldituta.

#### 2013-2014 
UEFAko Txapeldunen Ligako 2013/2014ko denboraldian debuta egin zuen aurreko fasean Olympique Lyonnais kanporatuz. Gero sailkatze taldean FC Xakhtar Donetsk, Manchester United eta Bayer 04 Leverkusen egokitu zitzaion Realari. Kanporatua izan zen Erreala, baina ligan UEFA Europa Leaguerako txartela lortu zuten eta Iñigok 2 gol sartu zituen denboraldi hortan.

#### 2014-2015 
Ez zuen ondo hasi errealak denboraldia UEFA Europa Leaguetik kanpo gelditu baitzen Krasnodar talde errusiaren aurka. Eta denboraldia ere ez zen izan oso ona hamabigarren bukatuz liga txapelketa.

#### 2016-2017 
Bere errendimendu bikainari esker, oraingoan Raúl Navas taldekidearekin erregularra izanik, taldeari UEFA Europa Leaguerako sailkatzea lortu zuen, seigarren postuan amaituz. Denboraldia lesiorik gabekoa izan zen, bi lesio arin baino ez zituelarik.

#### 2017-2018 
Urriaren 23an, hilabete eta erdi jokatu gabe egon ondoren, zelaira itzuli zen. 2017ko abenduaren 20an, bere hamazazpigarren gola sartu zuen ligan, eta horrela, lehen mailan gol gehien sartu dituen atzelaria bihurtu zen klubean, Kortaborriaren aurretik.

Udan hainbat polemika egon zen FC Bartzelonak eta Athletickek nahi zuetelako. Berak argi utzi zuen urte batzuk atzera ez zuela inoiz Athletickera joango, baina Urtarrilan Bilboko taldera joan zen.

Bere denbora donostiar klubean amaitu zen 238 partida jokatu ondoren, guztiak titular gisa, 18 gol eta 4 txartel gorri.

### Athletic Club 
#### 2017-2018 
Urtarrilaren 30ean Athletic Club -ek fitxatu zuen 32 milioi euro ordainduta, klubaren fitxaketarik garestiena bihurtuz. 2023ra arte sinatu zuen 80 milioiko etete klausularekin. Otsailaren 4an egin zuen debuta. Nahiz eta taldeak itxura eskasa eman, Iñigok oso ondo bete zuen Aymeric Laporte -n hutsunea.

#### 2018-2019 
Lesio batekin hasi zuen aurredenboraldia eta hasierako partidak galdu zituen. Denboraldi hasiera eskasa euki zuten Eduardo Berizzorenak baina gero Gaizka Garitano jarri zuten agintean. Gaizka Garitanorekin taldeak gorakada izan zuen eta oso garrantzitsua bihurtu zen ia partido guztiak jokatuz. Azken jardunaldian postera jo zuen baloi bat Europa League-ko sailkatzea emango lukeena. 

#### 2019-2020 
Klubeko hirugarren denboraldian, Iñigo titular izaten jarraitu zuen Garitanorekin. Kanpaina horretan, talde zuri-gorriak Errege Kopako finalerako txartela lortu zuen Realaren aurka. Amaiera hori hurrengo urtera atzeratu zen koronabirusaren pandemiagatik. Berdeguneetara itzuli ondoren, 2020ko ekainaren 20an, zuri-gorrien lehen gola lortu zuen Real Betisen aurka (1-0), San Mamesen, takoizko erremate batekin.

#### 2020-2021 
2021eko urtarrilaren 17an profesional mailako lehen titulua irabazi zuen F. C. Bartzelona mendean hartuta Espainiako Superkopako finalean. Otsailaren 11n berdinketaren gola sartu zuen Errege Kopako finalerdietako joaneko partidan Levante U. D. (1-1). Apirilean ezin izan zuen Errege Kopako bi finaletako bat ere irabazi, bi aste eskasetan galdu zituen Realaren eta FC Bartzelonaren aurka. Apirilaren 25ean, bigarren finala galdu ondorengo lehen norgehiagokan, garaipenaren gola sartu zuen Atletico Madrilen aurka (2-1). 

#### 2021-2022 
2021eko abuztuaren 21ean denboraldiko lehen gola sartu zuen talde zuri-gorriarentzat F. C. Bartzelonaren aurka (1-1). Hilabete geroago denboraldiko bere bigarrena lortu zuen etxetik kanpo Valentzia C. F. taldearen aurka lortutako berdinketan. (1-1). 2022ko urtarrilaren 20an berriro sartu zuen garaipena, FC Bartzelonaren aurka (3-2), Errege Kopako final-laurdenetan. Otsailaren 7an garaipenaren gola lortu zuen RCD Espanyolen aurka (2-1).

#### 2022-2023 
2023ko martxoaren 17an, José Zorrilla futbol-zelaian, Real Valladoliden aurka (1-3), gola sartu zuen zuzenean. Ekainaren 6an, talde zuri-gorriak jakinarazi zuen ez zuela akordiorik lortu erdiko atzelari bizkaitarraren kontratua berritzeko, ez baitzuen denboraldi erdian baino gehiagotan jokatu, giharretako zenbait eragozpen argudiatuz. Iragarki hori polemikoa izan zen, jokalariak eskaintzarik jaso ez zuelako.

### FC Bartzelona 
#### 2023-2024 
2023ko uztailaren 5ean ofizial egin zen F. C. Barcelonak fitxatu zuela Athletic Clubetik libre iritsi eta kontratua berritu gabe bi denboraldiko kontratu batekin. Izan ere denboraldi honetan hainbat lesio izan zituen eta minutu gutxi.

#### 2024-2025 
Lesioek murriztutako lehen denboraldia izan arren, Hansi Flickek 2024an iritsi zenean izan zuen konfiantzari esker, denboraldi honeran Iñigo funtsezko pieza bihurtu zen errudunen defentsaren ardatzean, harrobiko eta nazioarteko Pau Cubarsirekin batera.

2025eko martxoaren 13an, 2026ra arte berritu zuen kontratua, bere aurreko kontratuaren klausula bati esker. Klausula horrek klubeko partida guztien % 60 baino gehiago jokatuz gero kontratua luzatzea ahalbidetzen zion, eta helburu hori aise lortu zuen.
thumb|344x344px|Iñigo 2015ean

### Al-Nassr 
#### 2025-2026 
Berritutako kontratua izen arren, abuztuaren 9an Al-Nassr Arabiar taldearen ikaragarrizko kontratua onartu zuen 8 milioi euroko fitxaketa batengatik. Bizitzan behin bakarrik gertatzen den aukera zela esan zuen Ondarruko atzelariak. Abuztuaren 10ean egin zuen debuta Cristiano Ronaldoren taldearekin UD Almerian aurkako lagunarteko bateko porrotean (3-2).

## Selekzioa 
### Euskal Selekzioa 
Iñigok 2011ko abenduan, Iribar eta Etxarri-ren eskutik egin zuen debuta Euskal Herriko futbol selekzioarekin. Orduz geroztik ia beti izan da hautatua. Tunisiaren aurka egin zuen debuta eta Bolivia, Peru, Katalunia, Venezuela eta Panamaren aurka ere jokatu du euskal selekzioarekin. Azken partida honetan Javier Clemente izan zen hautatzailea.

### Espainiako Selekzioa 
#### Beheko kategoriak 
2011ko apirilean egin zuen debuta sub-20 selekzioarekin Italiaren aurka eta partida bakarra jokatu zuen.

Sub-21 arekin 15 partida jokatu zituen 2011 eta 2013 bitartean. 2013an jokatu zen Eurokopa sub 21ean garaile atera ziren italia garaituz. Txapelketa hortan Iñigok 5 partida jokatu zituen.

#### Selekzio Absolutua 
2013an egin zuen debuta Vicente Del Bosqueren eskutik Ekuadorren aurka. Denboraldi hortan berriz ere Guinea Ekuatorialen aurka jokatu zuen hasierako hamaikakoan. Iñigo ez zen deitua izan berriro Julen Lopetegi heldu arte eta partida ofizialean egin zuen debuta Albaniaren aurka 0-2 irabazita. 2018an Luis Enriqueren eskutik Ingalaterra eta Kroaziaren aurka jokatzeko hautatu zuten UEFA nazioen ligarako.

2022ko ekainaren 5ean bere lehen gola sartu zuen Espainiako selekzioarekin, Marco Asensioren erdiraketa buruz errematatuta, langan jo eta ate barruan errebotatu baitzuen, horrela Txekiar Errepublikaren aurkako berdinketa lortuz 2022-23ko UEFAko Nazioen Ligako partida batean.

## Klub Profesionalak 
*2025eko ekainaren 29an eguneratua. Datu ofizialak.*

## Tituluak 
* 2021 Superkopa
* 2025 Superkopa
* 2025 Errege kopa
* 2025 Espainiako liga

## Errekonozimenduak 
## Kanpo estekak 
* Fitxa errealaren webgunean
* Fitxa Athletic-en webgunean